Plantare fassiitis is een van die voetprobleme waaroor Ortotiese en Prostetiese praktisyns die meeste gekonsulteer word. Die pyn word gewoonlik in die hak ervaar, meestal net voor die hakbeen (calcaneus) aan die binnekant van die voet. Soms identifiseer pasiente die pyn agter die bal van die voet, onder die voet, of in die middel van die voet aan die onderkant. Die pyn is normaalweg erger in die oggend wanneer die pasient opstaan en verbeter nadat daar 'n ent geloop word. Dieselfde geld vir wanneer 'n mens opstaan nadat jy lank gesit het.